Næstved Kommune

Teatergade 8

4700 Næstved

5588 5010

[www.naestved.dk](http://www.naestved.dk)

Referat

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**7/6-2013**

Tid

**Kl. 9-12**

Sted

**Næstved Kommune, Teatergade 8, 4700 Næstved, Mødelokale 8, 1. sal**

Deltagere

**Bruno Lind – Næstved**

**Yvonne Barnholdt – Roskilde**

**Kenn Thomsen – Holbæk**

**Poul Bjergved - Slagelse**

**Lone Feddersen – Lejre**

**Rita Pedersen – Solrød**

**Jesper Rahn Jensen – Guldborgsund**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster

**Jacob Nordby - Ringsted**

**John Frejlev – Økonomigruppen**

**Svetlana Sokolska – Sekretariatet**

Afbud

**Gitte Løvgren – Odsherred**

**Michael Nørgaard – Region Sjælland**

Referent

1. **Godkendelse af referat fra Styregruppemøde 3. maj 2013**

**Indstilling:**

Sekretariatet indstiller:

* At Styregruppen godkender referatet

**Bilag:**

* Referat fra styregruppemøde 3/5-2013

**Beslutning:**

* Referatet blev godkendt

1. **Rammeaftale 2014: Styringsaftale 2014**

**Baggrund:**

Styringsaftalen er en aftale mellem de 17 kommunalbestyrelser i Region Sjælland og Regionsrådet som lægger rammerne for kapacitets- og prisudviklingen og herunder beslutter takster og principper for omkostningsberegning og betalingsmodeller. Aftalen skal godkendes i de enkelte kommunalbestyrelser og Regionsrådet senest den 15. oktober og det anbefales at styringsaftalen behandles som en del af den enkelte kommunes/Regionens budgetproces.

Styringsaftalen skal behandles i styregruppen inden møde i K17 21/6, og i KKR 27/8.

På Styregruppemøde 3/5 blev relevante beslutningspunkter ift. styringsaftalen drøftet. Ift. opsigelsesvarsler støtter styregruppen gældende praksis i kommunerne med en opsigelsesfrist på løbende måned plus 30 dage. Opsigelsesvarsler er jf. takstaftalen reguleret i de specifikke købs- og betalingsaftaler mellem kommunerne. Jf. styringsaftalen har parterne en gensidig informationsforpligtelse ift. at holde hinanden orienteret om justeringer mv. Ift. belægningsprocent fastsættes denne fortsat af de enkelte kommuner og regionen. Det blev besluttet at spørgsmålet om indskrivning af opsigelsesvarsler mv. i styringsaftalen tages op på næste styregruppemøde 7/6.

På styregruppemøde 3/5 ,fremlagde en repræsentant fra arbejdsgruppen omkring best- practice for kontrakter resultaterne af deres arbejde og herunder et udkast til en standardkontraktudarbejdet med udgangspunkt i KLs standardkontraktudkast som pt afventer behandling i ministeriet. Styregruppen besluttede at arbejdet med standardkontrakten færdiggøres til behandling på styregruppemøde 7/6 og iværksættes efterfølgende med evaluering efter 1 år.

**Indstilling:**

Sekretariatet indstiller:

* At styregruppen drøfter styringsaftalen for 2014 og herunder drøfter spørgsmålet om indskrivning af opsigelsesvarsler mv. i styringsaftalen.
* At styregruppen beslutter at udkast til standardkontrakt vedlægges styringsaftalen som bilag.

**Bilag:**

* Styringsaftale 2014
* Takstaftale 2014
* Standardkontraktudkast

**Beslutning:**

* Styregruppen besluttede at et opsigelsesvarsel på løbende måned plus 30 dage indskrives i styringsaftalen tilføjet ”medmindre andet er aftalt”. Ift. belægningsprocent fastsættes denne fortsat af de enkelte kommuner og regionen.
* Standardkontrakten er jf. beslutning 3/5 til videre behandling i økonomigruppen og herunder vurderes om det er relevant at kontrakten tilpasses ift. Rammeaftale Sjælland. Standardkontraktudkastet kontrolleres for sammenstød mellem almenboligloven og sociallovgivningen og herunder problemstillinger ift. personer der modtager ydelser efter flere paragraffer. Efter behandling i økonomigruppen fremsendes kontraktudkastet til sekretariatet som videresender det til administrativ høring i styregruppen inden færdiggørelse og udsendelse til K17 og KKR
* Styregruppen besluttede at standardkontrakten er obligatorisk og derfor skal anvendes af kommunerne ved indgåelse af aftaler om køb og salg af pladser mellem kommuner indenfor Region Sjælland og ved køb af pladser fra private tilbud/udbydere. Det anbefales ligeledes at standardkontrakten anvendes ved indgåelse af aftaler om køb og salg mellem kommuner i Region sjælland og kommuner udenfor region Sjælland.

På mødet besluttede styregruppen at behandle regeringens opfølgning på evalueringen af kommunalreformen under dette punkt.

* I regeringens opfølgning på evaluering af kommunalreformen lægges op til at forbedre incitamenterne til at drive tilbuddene effektivt og sikre en afdæmpet takstudvikling. Med henblik på dette foreslår regeringen at kommunale og regionale driftsherrer får adgang til at beholde overskud på op til 5 pct. af budgettet lokalt og samtidig kan underskud på 5 pct. af budgettet fremover ikke indregnes i taksten for tilbuddet.
* Styregruppen besluttede at foreslå at kommunale og regionale driftsherrer får adgang til at beholde overskud på op til 5 pct. lokalt og at underskud fremover ikke kan indregnes i taksten for tilbuddet; dette med forbehold for og under forudsætning af vedtagelse af regeringens forslag inden styringsaftalens ikrafttræden 1/1-2014.
* Ift. øvrige forslag i regeringens opfølgning på evalueringen af kommunalreformen afventer Styregruppen regeringens konkrete udspil og herunder lovforslag og lovgivning.
* Styringsaftalen indstilles til anbefaling til K17 og KKR og efterfølgende vedtagelse i kommunerne, med forbehold for evt. lovforslag og lovændringer jf. regeringens opfølgning på evalueringen af kommunalreformen.

Sagsfremstilling til K17 er vedlagt som supplerende bilag

1. **Opfølgning på Hjerneskadeprojektet**

**Baggrund:**

Senhjerneskadeprojektet er tiltrådt af KKR Sjælland på møde i 5. februar 2013 og på styregruppemøde 8/3 blev det besluttet at der gives en status for projektet på styregruppemødet 3/5 og efterfølgende på KKR møde i juni.

På styregruppemøde 3/5-2013 besluttede styregruppen besluttede at videreføre arbejdsgruppen som fortsat arbejder med hjerneskadeprojektet og herunder med det eksisterende materiale og projektbeskrivelse for det videre projekt med henblik på behandling i K17 ultimo maj og i KKR i juni. Arbejdsgruppen består som udgangspunkt af repræsentanter fra Slagelse, Roskilde, Holbæk og Næstved.

Arbejdsgruppen har efterfølgende udarbejdet notat, projektbeskrivelse, sagsfremstilling og kommissorium for det videre arbejde som er fremsendt til behandling i K17 og KKR.

**Indstilling:**

Sekretariatet indstiller:

* At styregruppen tager orienteringen til efterretning.

**Bilag:**

* Status på hjerneskadeindsatsen i de 17 kommuner – afrapportering 22052013
* Kommissorium for udvikling af hjerneskadeindsatsen i RS17 regi 22052013
* Sag til K17

**Beslutning:**

* Styregruppen tog orienteringen til efterretning og udtrykte ros til arbejdsgruppen
* Styregruppen besluttede at Slagelse og Roskilde er tovholdere og Flemming Hansen, Roskilde er projektkoordinator. De to tovholdere disponerer op til max 200.000 kr. til køb af assistance til projektet.
* I hjerneskadeprojektet fokuseres også på afdækning af kvalitet, kvalitetsløft og effekt af indsatsen.
* Sekretariatet formulerer notat omkring arbejdet og herunder med de forskellige synspunkter, som tillæg til Kommissoriet.

1. **Takstanalyse 2012, Regnskab region Sjælland.**

**Baggrund:**

Regnskabsanalysen for 2012 viser overordnet set, at både for hele landet og kommunerne i region sjælland ligger regnskabsresultatet under budgettet.

For landet som helhed er der tale om et mindreforbrug på 6,1% i regnskab 2012 set i forhold til budget 2012.

For kommunerne i region sjælland under et er der tale om et mindreforbrug på 7,1 % i regnskab 2012 set i forhold til budget 2012.

Taksterne i regnskab 2012 er fremskrevet med den generelle P/L samlet set for kommunerne under et i overensstemmelse med den udmeldte anbefaling*.*

Der vil på mødet blive givet en orientering.

**Indstilling:**

Økonomigruppen indstiller:

* At styregruppen tager takstanalysen til efterretning

**Bilag:**

* Takstanalyse regnskab 2012 – uddeles på mødet

**Beslutning:**

* Styregruppen tog orienteringen til efterretning
* Sagen forelægges K17 21/6 og KKR 27/8.
* De rejste punkter i takstanalysens opsummering er behandlet under punktet om styringsaftale 2014.

Sagsfremstilling til K17 er vedlagt som supplerende bilag

1. **Opfølgning på møde i arbejdsgruppen om sikrede institutioner 23/5-2013**

**Baggrund:**

På møde i koordinationsforum 26/3-2013, blev drøftet den fremadrettede udvikling af de sikrede institutioner (belægningsprocent, nærhedsprincippet, indhold mv.) og det nuværende datamateriale som grundlag for koordination af de sikrede institutioner. Det blev aftalt, at der nedsættes en arbejdsgruppe med deltagelse af en repræsentant fra hver af de fem styregrupper. Arbejdsgruppen skal inden sommerferien fremlægge forslag til fælleskommunale principper for kapacitetsplanlægning på de sikrede institutioner, således at de kan indgå i styringsaftalen for 2014. Første møde er 23/5 i KL

På styregruppemøde 3/5, besluttede styregruppen at man støtter arbejdet med kapacitet og kvalitet ift. de sikrede institutioner og herunder udvikling af fælles principper for fremtidig kapacitetsudvikling, gennemsigtighed i dimensionering & regnskab og fleksibilitet i tilbuddene.

23/5 er afholdt møde i KL om koordination af kapacitet mv på de sikrede institutioner med deltagelse af repræsentanter fra de øvrige rammeaftalestyregrupper og sekretariater samt Danske Regioner og KL. Her orienterede Danske Regioner om hvordan de har arbejdet med at fastlægge takst- og belægningsprocent, hvilket datamateriale der har ligget til grund for kapacitetsplanlægningen, hvordan der arbejdes med kvalitetsudvikling bl.a. ift. uddannelse og det fremadrettede samarbejde om de sikrede institutioner. Efterfølgende drøftedes forslag til fælles tekst i de fem styringsaftaler for 2014, processen for rammeaftale 2015 og fælles principper for udviklingen på området (nærhed belægningsprocent, gennemsigtighed, dialog)

Det blev aftalt, at der i styringsaftalerne for 2014 indgår en fælles tekst:

*”Kommunalbestyrelserne skal i dialog med regionsrådene sikre tværregional koordination*

*af de mest specialiserede lands- og landsdelsdækkende tilbud samt de sikrede*

*institutioner. Der er på den baggrund nedsat et kommunalt koordinationsforum*

*bestående af repræsentanter fra de administrative styregrupper på det specialiserede*

*socialområde i hvert af de fem KKR. Koordinationsforummet er ansvarlig for at*

*udarbejde forslag til landsdækkende koordination af de berørte områder, som indgår i de*

*enkelte rammeaftaler.*

*Med henblik på en udmøntning i rammeaftalen for 2015 er koordinationsforum i gang*

*med at forberede forslag til tværgående koordination af de sikrede institutioner. Forslaget*

*vil blive baseret på en række hensyn, som bl.a. skal sikre gennemsigtighed,*

*budgetsikkerhed, fleksibel kapacitetstilpasning samt kvalitetsudvikling.*

*Arbejdet bygger på dialog med Danske Regioner og med de regionale driftsherrer”.*

På næste møde i koordinationsforum den 17. september 2013 forberedes, hvordan forslag til tværgående koordination kan indgå i udviklingsstrategien for 2015. Bl.a. forventes der her en drøftelse af belægningsprocent og visitationsprocedure. Samtidig er det aftalt, at de administrative styregrupper forud for september-mødet drøfter følgende emner med regionen:

- Statistik fra Danske Regioner vedr. de sikrede institutioner (KL udsender)

- Indhenter pladspris (budget og regnskab) på de enkelte tilbud

- Kommunal visitationsprocedure

- Belægningsprocent på de sikrede institutioner

Kenn Thomsen vil orientere under dette punkt.

**Indstilling:**

Sekretariatet indstiller:

* At styregruppen tager orienteringen til efterretning og drøfter fælles principper for udviklingen på området (herunder belægningsprocent og visitationsprocedure) som input til næste møde i arbejdsgruppen.

**Bilag:**

* Referat fra møde i arbejdsgruppen for sikrede institutioner 23/5

**Beslutning:**

* Styregruppen tog orienteringen til efterretning
* Styregruppen besluttede at sagen behandles videre på styregruppemøde 6/9 forud for mødet i koordinationsforum 17/9. På styregruppemøde 6/9 drøftes de sikrede institutioner med Regionen og herunder pladspris, kommunal visitationsprocedure og belægningsprocent.
* Styregruppen besluttede at sagen tages op igen 6/9 efter modtagelse af tal fra KL og dialog med Regionen.

1. **Undersøgelse vedrørende STU i region Sjælland – udsat fra sidste møde 3/5**

**Baggrund:**

På styregruppemøde 3/5 anførte Slagelse at der er behov for validering af data i rapporten og styregruppen besluttede at punktet udsættes til behandling på næste møde 7/6

På styregruppemøde 17/12 godkendte styregruppen det spørgeskema som Netværksgruppen for Specialundervisning har udarbejdet en til undersøgelsen vedrørende STU i region Sjælland.

Spørgeskemaundersøgelsen er nu gennemført og resultatet foreligger.

Ungdomsuddannelsen Særlig Tilrettelagt Ungdomsuddannelse (STU) blev indført af Folketinget ved lov i sommeren 2007. Opgaven og myndighedsansvaret blev placeret i kommunerne for at sikre en sammenhæng til øvrige tilbud til målgruppen.

Ungdomsuddannelsen STU har nu rundet sit 5 år, og har på mange områder udfordret kommunerne både i forhold til økonomi, samarbejde og koordination. Styregruppen for Rammeaftalen i region Sjælland har derfor anmodet Netværksgruppen Voksenspecialundervisning om en status på ungdomsuddannelsen STU ultimo 2012. Formålet med undersøgelsen er at vurdere, om der er behov for at iværksætte nogle fælles initiativer eller tiltag mellem kommunerne i region Sjælland.

Resultaterne af undersøgelsen bliver forelagt Styregruppen for Rammeaftalen i maj 2013. Desuden forventes undersøgelsens resultater at blive præsenteret et temamøde for alle kommuner i region Sjælland i efteråret/ vinteren 2013.

Vedlagt er statusrapporten vedr. den 3-årige ungdomsuddannelse for unge med særlige behov (STU), som netværksgruppen ønsker Styregruppens bemærkninger til.

**Indstilling**:

Sekretariatet indstiller at:

* Styregruppen drøfter undersøgelsens resultater og den videre proces.

**Bilag:**

* Status på den 3-årige ungdomsuddannelse STU – region Sjælland 2012- uddeles på mødet.

**Beslutning:**

* Styregruppen besluttede at udsætte punktet til behandling på mødet 6/9, da det ikke har været muligt at validere data til mødet 7/6.
* Undersøgelsen kvalificeres fortsat og herunder afklares om der er relevante lovændringer på området.

1. **Opfølgning på arbejdet med særforanstaltninger på voksenområdet**

**Baggrund:**

Arbejdsgruppen omkring særforanstaltninger på voksenområdet har afsluttet deres analyse primo 2012 og den efterfølgende analyse af Best practice for kontrakter primo 2013.

På styregruppemøde 3/5 besluttede styregruppen at følge op på det videre arbejde med særforanstaltninger på voksenområdet på næste styregruppemøde 7/6.

På styregruppemøde 13/4-2012 fremlagde arbejdsgruppen omkring særforanstaltninger på voksenområdet konklusionerne ift. den afsluttende del (II) af deres analyse. Styregruppen besluttede at anbefalinger omhandlende tilsyn behandles i tilsynsarbejdsgruppen. Det drejer sig om anbefaling 2 og 3 fra arbejdsgruppen om særforanstaltninger på voksenområdet.

Med udgangspunkt i arbejdsgruppens anbefalinger 1-5 besluttede styregruppen følgende:

Opsummerende udarbejder arbejdsgruppen et kort opsamlingsnotat til KKR på et par sider, med udgangspunkt i de 5 anbefalinger. Arbejdsgruppen indsamler best practice for kontrakter. Ift. opfølgning på økonomien og specielt ift de gennemsnitlige priser for de særligt dyre enkeltsager benyttes data fra centralt hold herunder fra Socialministeriet.

Ift. de enkelte anbefalinger (*angivet med kursiv*) besluttede styregruppen følgende:

**Ad 1)** *At den enkelte kommune stiller mere konkrete og præcise krav om dokumentation for den faglige indsats koblet til de økonomiske udgifter i bestillingen af socialfaglige indsatser til både kommunens interne og eksterne leverandører.* Styregruppen besluttede at dette er en anbefaling til hver enkelt kommune som styregruppen står bag. Anbefalingen sendes videre til kommunerne.

**Ad 2*)*** *At den enkelte kommune i sit borgerrettede tilsyn stiller mere præcise krav om dokumentation over for privat/selvejende tilbud ift. tilbuddets udgiftsudvikling vedr. den enkelte borger, såfremt udviklingen afviger fra den generelle prisudvikling på stedet*. Styregruppen besluttede at tilsynsgruppen arbejder videre med denne anbefaling.

**Ad 3)** *At den administrative styregruppe får udarbejdet en anbefaling/vejledning i regionen for det kommunale driftsorienterede tilsyn med de privat/selvejende tilbud med fokus på økonomiske dele af tilsynet. Undersøgelsen foreslås forankret i netværksgruppen for økonomi.* Styregruppen besluttede at tilsynsgruppen arbejder videre med denne anbefaling.

**Ad 4)** *At den administrative styregruppe får undersøgt mulighederne for etableringen af akut/udredningspladser indenfor målgrupperne med henholdsvis intellektuel/kognitiv forstyrrelser og sindslidelser til anvendelse af kommunerne på tværs af regionen. Undersøgelsen foreslås forankret i de respektive netværksgrupper for målgrupperne under rammeaftalen. Styregruppen besluttede at følge udviklingen på området*. Styregruppen er enig i at dette er et specifikt dokumenteret problem og det bør undersøges hvor der kan findes konkrete løsninger og herunder om det er muligt at skabe fælles tilbud på tværs af kommunerne eller om det er noget de enkelte kommuner må løse.

**Ad 5)** *Den administrative styregruppe drøfter muligheder og problemstillinger vedr. en mere forpligtende samarbejdsform omkring køb og salg af pladser som f.eks. fælleskommunalt udbud af specialiserede tilbud eller indgåelsen af offentlig/privat partnerskaber indenfor målgrupperne med hhv. intellektuel/kognitiv forstyrrelse og sindslidelser*. Styregruppen besluttede at følge udviklingen indenfor området og ift. mulige løsninger.

På møde 28/8-2012 besluttede KKR Sjælland i forlængelse af analyserne på voksenområdet at anbefale:

*•* At den enkelte kommune stiller mere konkrete og præcise krav om dokumentation for den faglige indsats koblet til de økonomiske udgifter i bestillingen af socialfaglige indsatser til både kommunens interne og eksterne leverandører.

*•* At den administrativt nedsatte styregruppe:

*−* Følger udviklingen med henblik på at undersøge mulighederne for konkrete løsninger i forhold til etablering af akut/udredningspladser indenfor målgrupperne med henholdsvis intellektuel/kognitiv forstyrrelser og sindslidelser til anvendelse af kommunerne på tværs af regionen.

*−* Arbejder videre med henblik på at undersøge behovet for fælles løsninger og indsamling af best practice for kontrakter

*−* At økonomien fortsat følges herunder specielt de gennemsnitlige priser for de særligt dyre enkeltsager.

Udviklingen følges via de årlige indmeldinger til rammeaftalens udviklingsstrategi og i netværksgruppernes arbejde. Kommunerne har ikke meldt ind at der er problemer eller specielle behov på disse områder. På baggrund af Regionens og kommunernes indmeldinger til rammeaftalens udviklingsstrategi for 2014 er hovedkonklusionen, at der på kapacitetssiden samlet set er de pladser der er behov for og behovet for regulering i antal af pladser er yderst begrænset.

Ift. Best practice fra kontrakter har arbejdsgruppen præsenteret resultaterne af deres arbejde og herunder udkast til standardkontrakt på styregruppemøde 3/5. Det indstilles at standardkontrakten vedlægges som bilag til styringsaftalen jf. punkt 2.

Ift. fælles løsninger og anbefaling 5 om forpligtende samarbejdsformer er forpligtende samarbejde fokusområde i rammeaftale 2014 og varetages i arbejdsgruppen omkring dette fokusområde.

Den generelle udvikling og specifikke udvikling følges af styregruppen og i netværksgrupperne og herunder følges den økonomiske udvikling i økonomigruppen.

**Indstilling:**

Sekretariatet indstiller:

* At styregruppen tager orienteringen til efterretning og drøfter den videre proces.

**Bilag:**

* Dagsorden til møde i KKR Sjælland 28/8-2012 <http://www.kl.dk/ImageVault/Images/id_56320/scope_0/ImageVaultHandler.aspx>
* Referat fra møde i KKR Sjælland 28/8-2012 <http://www.kl.dk/ImageVault/Images/id_56540/scope_0/ImageVaultHandler.aspx>

**Beslutning:**

* Styregruppen tog orienteringen til efterretning og besluttede at der i arbejdet med opfølgning og opdatering ift de to analyser tages udgangspunkt i den allerede eksisterende viden hos de to tidligere arbejdsgrupper. Roskilde som har været tovholder på det tidligere arbejde kontakter de to arbejdsgrupper og beder dem om at gentage deres undersøgelser af gennemsnitspriser af særforanstaltninger for hhv. voksenområdet og børneområdet.
* Sekretariatet bistår hvis nødvendigt.

1. **Orientering fra K17**

**Baggrund:**

Kommunaldirektørnetværket K-17 holder møde fredag den 31. maj 2013, med følgende punkter på dagsordenen:

1) Strategisk drøftelse – Erhverv 1,

2) Evaluering af væksthusene,

3) Orientering – Fokuseret vækstdagsorden,

4) Orientering – Vækstaftaler,

5) Data- og analysesamarbejde mellem kommuner og Region Sjælland,

6) Senhjerneskadeområdet – et fælleskommunalt projekt,

7) Den aktuelle udfordring med seniorjob,

8) Strategisk drøftelse – Sundhed 1,

9) Oplæg til opfølgningsmodel på Sundhedsområdet

10) Lov om førtidspension- og fleksjobreform

11) Faste orienteringspunkter

Der vil på mødet blive givet en orientering.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Dagsorden til møde i K17 31/5-2013

**Beslutning:**

* Hjerneskadeprojektet jf. pkt. 3 er behandlet og godkendt af K17 som udtrykte stor ros ift. arbejdet.
* Styregruppen tog orienteringen til efterretning.

1. **Orientering fra KKR**

**Baggrund:**

KKR afholder møde 11/6. Der vil på mødet blive givet en orientering

**Indstilling:**

Sekretariatet indstiller:

* At styregruppen tager orienteringen til efterretning.

**Beslutning:**

* Styregruppen tog orienteringen til efterretning
* Ift. arbejdet med de mest specialiserede tilbud gives en orientering til KKR-mødet 27/8 efter afholdelse af workshop 16/8.

1. **Nyt fra netværksgrupperne**

**Baggrund:**

Siden sidste styregruppemøde har der været begrænset mødeaktivitet i netværksgrupperne. Der har været afholdt møde i netværksgruppen Voksne sindslidende 14/5 og der afholdes møde i netværksgruppen Voksne handicappede 3/6. Netværksgruppen Børn og unge har nedsat en arbejdsgruppe som arbejder med ministertemaet for 2013 om familieplejeanbringelser. Netværksgruppen Voksenspecialundervisning afholder næste møde.

På styregruppemødet 3/5, blev nedsat arbejdsgrupper til at varetage arbejdet med fokusområderne for 2014 og herunder udarbejde kommissorier for de enkelte fokusområder til behandling på styregruppemøde 6/9.

Der vil på mødet blive givet en orientering

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Nyt fra netværksgrupper og arbejdsgrupper

**Beslutning:**

* Styregruppen tog orienteringen til efterretning
* Det tilstræbes at arbejdet organiseres som projekter omkring konkrete emner som der allerede er besluttet/lagt op til ift. fokusområderne for 2014 jf. styregruppemøde 3/5:  
  Styregruppen besluttede at udpege ansvarlige fra styregruppen ift. de enkelte fokusområder og at udarbejde kommissorier og nedsætte arbejdsgrupper ift. de enkelte fokusområder. Styregruppen betonede at det er vigtigt at der udpeges ansvarlige som er villige til at drive processen i egen kommune. De fokusområdeansvarlige fra styregruppen er følgende: 1) Ministertema om tilsyn: Holbæk, 2) Senhjerneskadede: Slagelse og Roskilde, 3) Misbrug: Slagelse, 4) Psykiatriområdet: Lejre (tovholder) og Roskilde, 5) Forpligtende samarbejde: Næstved. Styregruppen besluttede at kommissorier for fokusområderne behandles på styregruppemøde 6/9.
* Roskilde stiller med ny tovholder til netværksgruppen for Voksne sindslidende: Kurt Hjortsø.
* Holbæk varetager tovholderfunktionen for netværksgruppen voksne handicappede indtil der er fundet en ny tovholder.

1. **Nyt fra sekretariatet**

**Baggrund:**

Der vil på mødet blive givet en orientering

**Indstilling:**  
Sekretariatet indstiller:

* At styregruppen tager orienteringen til efterretning

**Beslutning:**

* Sekretariatet orienterede om Socialministeriets hjemløsestrategi, arbejdet med indsamling af takster, takstsammenligning på tværs foretaget af rammeaftalesekretariat hovedstaden, sekretariatets besøg i Køge og hjemmesiden.
* Styregruppen tog orienteringen til efterretning og besluttede at være opmærksom på hjemløseområdet, at takstsammenligningen på tværs af regionerne sendes til høring i økonomigruppen, at sekretariatet arbejder videre med at højne kvaliteten i kommunernes tilbagemeldinger og at hjemmesiden fortsat udvikles.

1. **Evt.**

**Beslutning:**

* Der er et ønske om at socialdirektørkredsen i højere grad inddrages i rammeaftalesamarbejdet.
* Styregruppen besluttede at arrangere et socialdirektørmøde primo november med deltagelse af en direktør pr. kommune som udgangspunkt. Arrangementet sættes til at vare ½ dag med to faglige oplæg udefra som forberedelse til udviklingsstrategien 2015 og med gennemgang af de fem fokusområder for 2014 ved styregruppen.
* Anledningen skal også bruges til at orientere om socialtilsyn og forpligte kommunerne ift. netværksgrupperne.
* Invitationer udsendes i august måned.

Næste styregruppemøde 6/9 i Roskilde